
mereszti eszemet 
E" . Polgár István 
Tavaszi rügyek 


Fejét kidugta már a hóvirág. 
Bohókás dalok bizsergetik nyelvem, 
és arról kell most mindig énekelnem, 
hogy élni jó, hogy élni jó, világ! 

kai 
Végre érzem: friss tavasz van! 
Lemosdottam hűs patakban, 
csörgő, kristály vízbe néztem — 
hallá vált a nevetésem. 


fo 


Csupa-csupa május! 


Májusban mindig lobog a zászló. 
Májusban sokszor ünnepelünk! 
Elsején zeneszóval, tarka 
felvonulással kezdjük ezt a tavaszi 
hónapot. , A munka ünnepe"? — 
ez a legelső nap. Ilyenkor szerte 

a világon megemlékeznek erről. 
Mi és a szocialista országokban 
élő barátaink nagy majálisokon 
találkozunk. Szülők és gyerekek 
együttesen vonulnak, s ha kisüt 

a nap, az ember úgy érzi: a tarka 
léggömbökkel együtt száll a jókedv 
szárnyán a magasba! Persze, van 
olyan ország a világon, ahol tiltják 
ezt az ünnepet. Hiszen nincsen 
mindenütt munka, s ez a nap 

a munka ünnepe. 

Május 9. Ez is ünnep. 1945-ben 
ezen a napon fejeződött be 

a háború. Ez a béke első napja 

és a győzelem ünnepe! 

Május első vasárnapja — az 
édesanyáké — anyák napja. 
Ilyenkor nem a házakat, az utcát, 
hanem szíveinket virágozzuk fel, 
és kisgyerek, felnőtt ember mind- 
mind virággal, ajándékkal köszönti 
az édesanyját. Ez a nap is közös — 
a családoké. . . 

Május utolsó vasárnapján tiétek 
gyerekeké a világ! A nemzetközi 
gyermeknapon titeket köszöntünk, 
a jövendőt! Titeket, akik 
folytatjátok azt, amit május 
elsejével, a munka ünnepével 
elkezdtek a felnőttek, amit 

a győzelem és béke napjával 
védenek. S egyszer ti is lesztek 
szülők — édesanyák és apák. 
Titeket is köszöntenek majd 

a gyerekeitek. Ne felejtsétek : azok 
a gyerekek, akik a gyermeknapon 
kisdobos ígéretet tesznek 2000-ben 
25-26 esztendős felnőttek lesznek. 
Es akkor nekik kell vinniök 

— jelképesen — május zászlóit 
tovább! 


Németh Nelli rajza 


Joó Katalin 
Ot nap apuval, 
- a hatodik a ráadás! 


V. fejezet 


Kiderül, hogy a tizedik emeleti pincezug csak az atyaúristen közbenjárására 
kapható meg. Még szerencse — hogy fent nevezett éppen arra jár! 


Bőci apuka már hajnali hétkor csengetett. 

Mégszerencse, a csengőnem visított, hanem bim-bamra 
állítva jelezte, hogy valaki éppen érkezik. De akár siví- 
tott, akár bim-bamolt — Pistván és Juszuf egyből fel- 
ébredt. 

Apu a fürdőszobában válogatta, mit mosnak ki együtt. 
Úgy számított, ha a megbeszélés szerint Anyu az esti ber- 
lini géppel érkezik, addig ragyogó lecsót főznek, ková- 
szos uborkával, virslivel. Ilyent nem eszik odakint, annyi 
szent! Ilyent csak Varga István — Juszuf — Pistván 
együttese készít széles Európában! 

— Akkor fél tízkor! — nyújtottak egymásnak kezet. 
Apu még utána is integetett Bőci apukának. 

Pistván nem értette, mit kereshet náluk Bőci-papa 
ilyenkor? 

Miközben Apu a reggeli vajasokat kenegette, meg hoz- 
zá a hatalmas zöldpaprikát, paradicsomot szeletelte, el- 
mesélte, mit terveztek. Arról a bizonyos szárítóról van 
szó, mely két helyiségből áll, s amint azt Juszuf is mesélte 
— a kutya sem használ. Sem szárításra, sem semmire. 

Most lenne, mire! 

Megkeresnek minden házban lakót, két ívvel kocog- 
nak be hozzájuk. Az egyikre azok írják a nevüket, akik 
egyetértenek azzal, hogy a szárítóból amolyan közös 
klubhelyiséget csináljanak. Megfelelő rend szerint talál- 
kozhatnak itt a kismamák csakúgy, mint a barkácsolni 
kívánók és a gyerekek. Persze, klubbizottság kell ehhez. 
Ha valaki azt az ívet írja alá, melyen rajta áll, hogy 
igényt tart a szárító használatára, az sem baj — a több- 
ség dönt. 


Bőci-papa is szabadságon van, akárcsak a házból so- 
kan. Megosztották, ki melyik emeletet járja. 

Aztán a lakóbizottság elé terjesztik az egészet. Persze, 
biztos, egészen, nagyon de nagyon biztos, hogy sokkal 
több ember akarja a szárítót klubnak, mint szárítónak. 
Közösen berendezik, van elég kirakott bútor a pincében. 
Kimeszelik, mókás képeket ragasztanak a falra. Lesz ott 
időbeosztás is! Még lakógyűléseket is tarthatnak. Biz- 
tos, hogy sokkal többen jönnek el oda, mint eddig. 

Reggeli után Apu beáztatta a szennyes ruhát. 

Aztán elindultak. 

Közben látták Bőci papát, amint épp becsenget a hato- 
dikon. Pipi önállóan járta a negyedik emeletet. 

Délre végeztek és akkor összeült a vezérkar. 

Számoltak. 

A ház kilencemeletes. 

A tizediken az a bizonyos szárító van csak, és a lift fö- 
lött egy olyan helyes kis házikó, hogy legszívesebben lak- 
na benne az ember, inkább, mint a lift. 

Minden emeleten meg a földszinten is nyolc lakás van. 
Azt már a másodikos is ki tudja számítani, hogy mennyi 
ez összesen! 

— Nyolcvan lakásból csak a földszinten az öreg Csu- 
bacsek néni írta oda, hogy néki kell a szárító. Meg is kér- 
deztem — magyarázta Bőci-bácsi —, mikor teregetett ott 
utoljára. Nagyot nézett és azt mondta, nem bolond any- 
nyit liftezni. Tehát gyakorlatban azt jelentette, hogy a 
megkérdezettek mind mellettünk vannak. 

— Azért akik nem voltak otthon, oda még elmegyünk! 
— kotyogott Pistván. 1 

Árendás József rajza 


— És Anyu elé hogy megyünk a reptérre? — aggályos- 
kodott Juszuf. 

— Mindenre jut idő! — jelentette ki Apu. 

És két ing mosása közben meglátogatta a gondnok 
bácsit. 

Kissé lógó orral jött haza, pedig távollétében Juszuf 
igazán csodálatosan kimosta az ingeket. Még ki is tette 
a parányi erkélyre, Csucsu fölé, mert Anyu egyszer azt 
mondta, jó illata van a napon száradt ruhának. Hát most 
kíváncsi lett erre. 

— A gondnok fafejű, szerinte mindenféle engedély 
kell, meg mi az hogy klub? Minek a klubja? Kiszeseké, 
úttörőké? Vagy barkácsolóké? És különben is, úgy tudja, 
egy maszek kisiparos már aláírta a lakásszövetkezet ve- 
zetőivel a szerződést, miszerint egy félévig, vagy év végéig 
bérli. Az pénzt jelent. Azt is kérdezte, ki fizeti majd a vi- 
lágítást, meg a fűtést? 

— Eddig ki fizette? — ágaskodott Pistván a negyedik 
vajas paradicsomos kenyérrel a kezében. 

— Az én fiam vagy! — nevetett apu —, én is ezt kér- 
deztem. 

— Te, ne egyél annyi kenyeret, mert a lecsónak nem 
marad a pocóban helye! — bökte hátba kisebbik fiát. 

Aztán, épp amikor Pistván azért üvöltött, hogy igazán, 
mindig csak Juszuf, mert ő a nagy, és a kicsinek is enged- 
jék meg, hogy porszívózzon — szóval pontosan akkor 
megszólalt a telefon. 

Juszuf vette fel. 

Az kattogott vagy hármat, és valaki megszólalt a 
vonal végén: 

— Varga lakás? 

Juszuf szíve nagyot dobbant. 

Igen, Varga lakás, és aki ott, messziről beszél, nem más, 
mint Anyu, az ő hármójuk Anyuja Berlinből! 

No, az örömnek gyorsan vége lett. 

Apu épp hogy két szót váltott Anyuval. 

— Szóval nem jön ma — mondta. 

— Hát mikor? — kérdezte Juszuf. 

— Akkor mi esszük a lecsót — állapította meg Pistván. 

Apunak nevetnie kellett, milyen haspók a kisebbik fia. 

Délután végigjárták a még hiányzó lakásokat. 

Csak öt lakót nem találtak — nyilván nyaraltak vala- 
merre. 

Az egyik nagymama szép, hímzett suba falvédőjét is 
felajánlotta, és azt, hogy majd ő kitakarít, ha kell, fel- 
ügyel a gyerekekre. Szívesen elüldögél odafent, mivel 
mindégy, hogy a harmadik emeleten, avagy a kilencedi- 
ken horgolgatja vég nélküli csillagos terítőit. 

A lakóbizottság délután elkezdte a megbeszélést. 

A gondnok bácsi igencsak erélyesen kijelentette, hogy 
ő semmilyen kulcsot oda nem ad, mert néki a lakógyűlés 
határozata kell. Hiába mutatták az aláírt íveket, mely 
többet bizonyított, mint hat lakógyűlés, ő bizony kötötte 
az ebet a karóhoz! 

Erre Bőci bácsinak mentő ötlete támadt : 

— A felelősséget emlegeti Hurtyák uram! Meg persze 
az ezzel járó kulcsot. No, nézzük meg azt a helyiséget! 

Aztán, amikor lakóbizottságostól megnézték, zsebre- 
vágta a kulcsot észrevétlenül és átterelte valamennyiüket 
a közeli zöldvendéglőbe. 

Apa, közben míg áthaladtak a kis parkon, arról be- 
szélt, milyen remekül meg lehetne szervezni a parkőrsé- 
get a gyerekek között. 

— Az az iskola igazgatójának a dolga — mondta a 
gondnok. Aztán belátta, talán mégsem. 

Mert az, hogy a házak között szép, zöld fű meg virág 
nő, és bokrok virulnak, fák növekednek — nem egy 
ember, az iskolaigazgató, de még csak nem is az úttörő- 
csapat dolga; hanem mindenkié, aki itt lakik. S ha sze- 
mét van, azt fel kell szedni, nem a szemetesre várni, mert 
nem biztos, hogy a szemetes ott lakik. Az, aki ott él, 
ügyeljen arra, hogy szép legyen a környezete. 

Úgy tűnt, az ott lábatlankodó Juszuf ezt számtalan- 
szor hallotta környezetismeret órán. Elképzelte, hogy 
nagy vörös Ü betűvel a karján sétafikál föl s alá. Talán 
lesz olyan szúrós végű botja is, mint a parkőrnek volt. 
De közben megöregedett, és nincs sem bot, sem parkőr. 

— De én bizony az atyaúristennek sem. . . mert kérem 
a felelősség az felelősség! — itta a második korsó sörét 
Hurtyák úr, a komor gondnok. 

— Az ám, atyaúristen! De jó, hogy szólt, már jön is! 
— villant Apu szeme, és valakinek intett. 

Épp most érkeztek többen, kicsit lehűteni magukat. 

Vállas, piros arcú férfi nyújtott kezet Apunak. 

— Varga elvtárs! De rég láttalak! 

— Jó, hogy jössz Bartha elvtárs! Épp nagy elhatáro- 
zásba kezdtünk, tisztelj meg bennünket! 

A Bartha elvtársnak nevezett vállas, almapiros arcú 
férfi leült. 

És Apu — nemhiába nevezték ki kapitánynak — oko- 
san, röviden elmondta, mit terveznek. 

Csak éppen arról nem szólt, hogy a gondnokuk a kul- 
csot nem akarja odaadni. 

Vagyis hogy csellel ott lapul már Bőci-bácsi zsebében. 
Mondom, csellel s nem jószántából. 

Még meg is toldotta Apu, hogy lám, másutt mindenre 
hivatkoznának a gondnokok, hogy hivatalos út, miegy- 
más és lám az ő házuk összetart. 

— Most éppen alakulunk. A lakóbizottság azt vitatja, 
kit milyen munkával bízzunk meg, kiket kell felkérnünk 
valamire? 

— Ha elkészültök, szívesen megnézem magam is, ilyen 
jó kezdeményezést nem szabad csak egy helyen csinálni. 
Országos mozgalom lehetne belőle... én, mint a kép- 
viselőtök . . . 

Na — Hurtyák úr hirtelen megszomjazott! 

Még hogy a képviselőjük ! 

Bartha elvtárs, az ismert politikus, akit a múlt héten is 
nézett meg hallgatott a tévében! 

Hogy nem ismerte meg! 

Persze, a kihajtott rövid ujjú ing tette. Meg az ember 
nem is gondolná, hogy egy államférfi csak úgy bejön 
egy kerthelyiségbe és leül az ő asztalukhoz. Éppen az ő 
asztalukhoz sörözni! 

Bartha elvtárs régen távozott már, amikor Hurtyák úr 
nagy bánatosan az egész társaságnak újabb sört rendelt. 

Pistván már szunyókált, még a traubi sem kellett. 

— Anyu — lehelte. Legszívesebben bőgött volna. 

— Te — bökte meg a bátyja —, Csucsu holnap még 
nálunk van? 

— Persze, csak azután kerül Móniékhoz. Adtam neki 
friss vizet, mert rád hiába vár szegény, te ma csak rohan- 
gásztál, meg mostál. És most, ha hazamegyünk, meg- 
esszük mind-mind a lecsót! 

Úgy is történt! 

Folytatása következik 


Szepesi Attila 
A híhic 
és a róka 


Tágas réten, rét füvében 
bíbicmadár fészket rakott, — 
göröngyöket gurigatott, 
fűcsomókat csipegetett, 
négy nap tojta négy tojását, 
melengette, költögette, 
szárnya alá rejtegette 
sivalkodó négy csibéjét. 
Jöttek mind a réti népek 
vendégségbe csibe-látni, 
négy csibéket megcsodálni: 
póznalábon billegetve 
gólyatöcs és pólimadár, 
békaleső gólyamadár, 
székicsér és tavi cankó . . . 
, Éj, micsoda ribillió!" — 
kandi róka odakémlelt, 
hol a fürge szárnyasnépek 
rét füvében összegyűltek, 
fészek körül körbeálltak 
nézegetni négy csibéket, 
bíbicmadár pelyheseit . . . 


Rögre lekushadt a róka, 
tovaindult lesve-lopva , 
bíbichúsra foga vásott, 
megkordult a rókabendő, 
lapult a ravaszdi féreg, 
szökkent hívatlan vendégül 
réti madár látására. 

, Lassan, lassan, nem sietni!" 
— ez a rókák regulája: 
fűcsomókba belebújni, 
lekushadni rögök alá, 
iszalagba rejtekezni, 

s hol egy pipacs nyit a réten, 
szirma mögé lelapulni 

s mormolgatni, mondogatni: 


, Lám, ti buta szárnyasnépek, 


) FSB csőrös-tollas pocsétázók, 
9 i nincs itt róka, csak egy piros 
Vá lengedező pipacsvirág!" 


. . . Ej, de a szél fújt a réten, 
meglibbent a róka farka, 
szárnyasnépek fölneszeltek, 
fölneszeltek, szárnyrakeltek, 
keringéltek fönn a légben 
füttyögetve, sivalkodva, 
s hol a kandi rókaféreg 
pipacs szirma mögé lapult, 
körbe-körbe szálldogáltak . . . 
Csak a bíbic föl nem röppent, 
négy pelyhesét rejtve óvta: 
rögre-kushadt négy csibéjét 
szárnyával meglegyintette — 
váltak ottan göröngyökké, 
moccanatlan, barna röggé. 
GE az anyamadár ekkor 
7 — mintha szárnya sérült volna — 
i sivalkodva tovafutott, 
el is bukott, föl is állott: 
csibéitől csalogatta 
egyre távolabb a rókát. 
. . . Vén ravaszdi szökve szökkent, 
rég feladta rejtezését, 
beloppant a pocsétába; 
már a madár könnyű préda! 

Utoléri . . . ! Dehogy éri! 
Oldalt szökken, ugrik újra 
bolondozó bíbicmadár, 
iramodik egyre beljebb 
tocsogók közt láp vizébe, 

hol a nádon szitakötők 
izzókéken szálldogálnak . . . 
Ej, a róka vízbe-lábol, 

tappog már a sáros lében, 
térdig csobban, hasig gázol, 
hasig gázol, nyakig huppan; 
veres farka, büszke dísze 
tutajként a habon úszik, 
veres füle merül, mint a 
kuruttyoló unkabéka . . . 

. . . Prüsszöget a vén ravaszdi, 
sár borítja, inda húzza, 
rákok népe körülállja, 
nagyszemű hal megcsodálja. 
Szárnyrakel a bíbicmadár, 
buckázik a levegőben, 
büszkén fújja: , Bibic-bíbic 
— csibéihez visszaröppen, 
rejtve rejti szárnya alá 
rögre-kushadt fiókáit. 
Veres róka, kandi róka 
láp vizéből kievickél, 

nap sugara szárítgatja, 
ottan óg-móg künn a réten: 
, Máskor inkább egerészem, 
leselkedem cincogókra, 
csúszómászó csiganépre, 
fürge gyikra, csíkbogárra; 
nem való a vén ravaszdi 
vízi világ járására!" 

sze szgtó e a: ék e áleáláts ása aát eV 


Felvidéki András raiz 


A BICIKLI 


Apa semmiképp sem akart nekem biciklit ven- 
ni. Egyre csak azt hajtogatta, hogy a gyerekek 
meggondolatlanok, bravúroskodnak vele, össze- 
törik magukat és a kerékpárt is. Én meg nyúztam 
a papát, mondtam, hogy óvatos leszek, aztán sír- 
tam, duzzogtam, majd kijelentettem, hog gy világgá 
megyek. . . — Végül is papám megígérte, hogy 
kapok egy biciklit, ha benn leszek számtan dol- 
gozatommal az első tíz között. Tegnap nagyon 
boldogan jöttem haza az iskolából, mert a tizedik 
lettem. Amint ezt meghallotta a papa, nagy sze- 
meket meresztett, és így szólt: , akkor hát ez de- 
rék...", mama pedig megcsókolt és elárulta, 
hogy apa tövidesen vesz nekem egy szép kerék- 
párt, mert jól sikerült a számtan dolim. Be kell 
őszintén vallanom, hogy szerencsém volt, csak 
tizenegyen voltunk a dolgozatírásnál, a többi paj- 
tásom influenzát kapott, a tizenegyedik a rangsor- 
ban pedig éppen Clotaire, aki mindig utolsó, de 
neki ez nem számít, mert már van biciklije. 

Ma amint hazaértem, rögtön észrevettem, hogy 
papa és mama széles mosollyal várnak. ,, Meglepe- 


tésünk van a nagy fiunk számára"? — szólalt meg 
a mamám nevető szemmel, papám pedig előho- 
zott — na mit gondoltok, mit — nos hát egy 


biciklit. Egy piros és ezüst színű fénylő biciklit; 
lámpával és csengővel. , A kutyafáját!" Először 
rohangálni kezdtem, majd megcsókoltam a ma- 
mát, megcsókoltam a papát, megcsókoltam a bi: 
ciklit. , Meg kell ígérned, hogy óvatos leszel — 
intett a papa, s meg ne próbálj mutatványokat 
csinálni." Mindent megígértem, ekkor a mama 
megölelt, és kijelentette, hogy már nagy fiú va- 
gyok, és csokoládékrémet is készít majd nekem. 
A papám és a mamám a legaranyosabbak a vilá- 
gon. Papa velem maradt a kertben. ,, Tudod-e 
fiacskám — kezdte —, hogy én nem akármilyen 
fickó voltam ám, hanem kerékpárbajnok, s ha 
nem ismerem meg a mamádat, ma valószínűleg 
hivatásos versenyző lennék." Ezt eddig nem tud- 
tam. Azt már hallottam, hogy apa kiváló futbalis- 
ta, rugby-, úszó- és boxbajnok volt, de ami a bicik- 
lizést illeti, ez új volt számomra. , Most mindjárt 
be is bizonyítom!" Felült a biciklimre, s elkezdett 
körözni a kertben. Természetesen a kerékpár ki- 
csi volt a papa méreteihez képest, veszkődött a 
térdeivel, amelyek egészen az arcát súrolták, de 
azért csak karikázott. 

, Utolsó találkozásunk óta ez a legnevetsége- 
sebb látvány, amelynek tanúja lehetek"? — szólalt 


meg Bledurt úr a kert sövénye mögül. Bl. úr a 
szomszédunk, aki szereti cukkolni apát. , Fogd be 
a csőröd" — válaszolt a papa. — , Mit értesz te a 
biciklihez?? , Micsoda?" — kiáltott fel BI. úr. — 
, Tuddmeg, teidétlen, hogy kerületiamatőrbajnok 
voltam, s hivatásossá váltam volna, ha nem talál- 
kozom a feleségemmel." — , Méghogy te baj- 
nok!?? — nevetett fel papa. Ne röhögtess már, hi- 
szen még a triciklin sem tudod jóformán magad 
megtartani." Ez már sok volt BI. úrnak. ,, Hát ide 
figyelj!?— mondta, s átugrott a sövényen. —,, Add 
ide azt a biciklit, majd megmutatom én!? — kezét 
a kormányra tette, de a papa nem engedte el azt. 
, Senki sem hívott téged Bl. úr, bújj vissza a kuc- 
kódba:" — , Félsz, ugye, hogy szégyenbe hozlak 
szerencsétlen fiad előtt?" — kérdezte. , Hallgass 
el, csak idegesítesz?" — szólt a papa, s kitépte a 
kormányt Bl. úr kezéből, és újból körözni kezdett 
a kertben. , Komikus? — mondta Bl. úr. , Csak 
az irigység beszél belőled?" — válaszolt a papa. 
Én meg közben futottam a papa után, és kértem, 
hadd tehessek én is egy kört a biciklimen, de ő 
rám se hederített, mert Bl. éppen kacagni kezdett 
a papa láttán, aki erre befarolt a begóniák közé. 
, Mit viccelsz ilyen ostobán ?? — kérdezte. , Most 
ugye már tehetek egy kört? — kérleltem. , Azért 
nevetek, rnert jól esik"? — felelte BI. , Végül is ez 
az én bicajom? — mondtam én. ,, Te teljesen idió- 
ta vagy, szegény Bledurtom" — szólt a papa. 
, Én?? — kérdezte. , Igen, te? — válaszolt a papa. 
Ekkor BI. úr közelebb lépett, meglökte a papát, 
aki kerékpárommal együtt a begóniák közé esett. 
5A biciklim" — üvöltöttem. Papa feltápászko- 
dott, és visszalökte Bl. urat, aki szintén lehup- 
pant, s azt mondta: , Mégis megpróbálom egy 
kicsit." 

Amint abbahagyták a lökdösődést, Bl. úr meg- 
jegyezte: , Van egy ötletem, teszek egy kanyart 
az óramutató irányával ellenkezően, és majd meg- 
látjuk, kettőnk közül melyikünk a jobb.? — , Szó 
sincs róla" — felelte papa —, , megtiltom, hogy 
felülj Nicolas biciklijére. Különben is, amilyen 
nagy darab vagy, még összetörnéd. . . " , Begyul- 
ladtál" — csúfolódott BI. úr. , Még hogy én be- 
gyulladtam?? — kiáltotta papa. — , Hát győződj 
meg, hogy nem", ezzel fogta a biciklit és kikari- 
kázott a járdára. Bl. úr és én követtük. 

Nekem már elegem volt az egészből, még csak 
fel sem ülhettem a biciklire. , Nos hát — kezdte 
újra a papa — mindegyikünk tesz egy kört, lemér- 


jük az időt, aki előbb ér vissza, az lesz a győztes. 
Mindez persze merő formaság, én már előre tu- 
dom, hogy megnyerem." , Örülök, hogy beisme- 
red a kudarcodat?" — mondta BI. , És én mit csi- 
náljak ?" — kérdeztem. Papa csodálkozva fordult 
felém, egészen meglepődött, teljesen megfeledke- 
zett rólam. , Hát te, . . . hát, te leszel a bíró. Bl. úr 
odaadja neked az óráját." De Bl. nem akarta át- 
adni az óráját, azt mondta: a gyerekek mindent 
tönkre tesznek. Erre papa megjegyezte, hogy 
irigy, s maga vette le a sajátját, mely igen klassz 
a gyorsan járó nagymutatójával — de én inkább 
a biciklimet szerettem volna megkapni. Papa és 
BI. úr sorsot húztak, Bl. úr indult el elsőnek. 
Tényleg hatalmas enber, alig látszott tőle a bi- 
cikli, az utca járókelői nevetve fordultak utána. 
Nem haladt túl gyorsan, megkerülte a sarkot, és 
eltűnt. Amikor a túlsó oldalon felbukkant, egé- 
szen vörös volt, a nyelve lógott, és cikcakkban 
érkezett a célba. , Mennyi az időm?" — kérdezte, 
amint hozzám ért. , Kilenc perc telt el, a nagymu- 
tató az ötös és a hatos között áll?" — válaszoltam. 
A papa erre csúfolódni kezdett. ,, Jól van öregem, 
veled a nemzeti bajnokság hat hónapig is eltarta- 


Békés Rozi rajza 


na". , Ahelyett, hogy gyerekes viccekkel szóra- 
koznál — utasította őt rendre Bl. úr nehezen kap- 
kodva a levegőt —, próbáld meg nálam jobban 
csinálni." Papa fogta a biciklit, és útra kelt. Bl. úr, 
aki visszanyerte szabályos lélegzését és én — az 
órát figyelve vártunk. Természetesen azt szeret- 
tem volna, hogy a papa győzzön, de a mutató 
egyre csak haladt előre, elmúlt kilenc, majd tíz 
perc. . . , Nyertem, én vagyok a bajnok? — kiál- 
tott fel Bl. úr. Tizenöt perc elteltével még mindig 
nem került elő a papa. , Különös — mondta Bl, 
úr —, meg kellene nézni, mi történt vele." 

Azután észrevettük, hogy közeledik... Gyalog 
jött. Nadrágja szétszakadt, zsebkendőjét az orrán 
tartotta, a biciklit vezette. A kormány keresztben 
állt, a kerék kifordult, a lámpa összetört. — Neki- 
hajtottam egy kukának — nyögte. 

Másnap a szünetben elmeséltem Clotaire-nek 
az esetet. Azt mondta, hogy az ő első biciklijével 
ugyanígy történt a dolog. , Tudod — magyarázta 
Clotaite — a papák mind egyformák, bravúros- 
kodnak, s ha nem vigyázunk, összetörik a biciklit 
és magukat is." 

Fordította Kerékgyártó Erzsébet 


Amit most elmesélek, az első szótól az 
utolsóig igaz. A kutyát, , akiről" szó van, 
Csillának hívják. Szép alakú, izmos, erős 
boxer. Három és fél esztendős. Ott született 
a házban, ahol lakom. Nemcsak a mamá- 
ját, de még a nagymamáját is ismertem. 
Nagyon kedves, barátságos — soha nem 
fordult még elő, hogy megharapott volna 
valakit. Különösen a kisgyerekeket szereti. 
Nyaranta Szentendrén lakik, ahol gazdái- 
nak kis víkendházuk van. Hamar megta- 
nulta, hogy semmiféle más állatot nem sza- 
bad bántania. Még a sündisznókat is békén 
hagyja. 

Idén nyáron Csillát a gazdája elvitte a 
szomszédba, ahol egy kisbaba van. A kutya 
igen illedelmesen viselkedett. Leheveredett 
az egyik fa alá, az árnyékba. Amikor elunta 
a semmittevést, felállt és körülnézett. Így 
bukkant rá a kisbaba apró gumijátékára — 
egy öklömnyi békára. Megnézegette jobb- 
ról. Megnézegette balról, azután elkezdte 
püfölgetni a mancsával. A béka, ha kiszo- 
rították belőle a levegőt, a benne levő kis 
síp segítségével vidám hangot adott. Erre a 
hangra felfigyelt Csilla gazdája. Odaszaladt 
hozzá, elvette a játékot, jó alaposan lemos- 
ta, aztán visszaadta a békát a kisbaba ma- 
májának. Úgy gondolták, ezzel véget is ért 
az ügy. 

Mégsem így történt. Csilla ugyanis nem 
feledkezett el a gumibékáról. 

Éjszaka kilopódzott a kertből. Lyukat 
kapart magának a kerítés alatt és átosont a 
szomszédba. Úgy látszik emlékezett arra, 
hol van a játék, mert egy-kettőre megtalál- 
ta. Ugyanazon az úton, amelyen jött, visz- 
szatért. A békát magával hozta. Vagyis: 
egyszerűen ellopta! 

Másnap reggel Csilla gazdája meghök- 


Hédervári Péter 


kenve fedezte fel, hogy a játék ott hever a 
földön és a kutya óvatosan nyalogatja, ba- 
busgatja. Valahányszor csak felveszi, a bé- 
kába rejtett síp megszólal. 

Hiábavaló volt minden kísérlet — nem 
lehetett elvenni tőle! Féltékenyen őrizte, 
mintha csak saját kutya-gyereke lett volna. 
Csilla a játékszert nyilvánvalóan eleven kö- 
lyök kutyának vélte, amely —- lám — még 
hangot is ad! 

A játékbéka tehát egyelőre ott maradt. 
A kutya gazdái ekkor tanakodni kezdtek : 
miként is lehetne Csillát rávenni, hogy ne 
foglalkozzon vele többé. Ha kiszednék a sí- 
pot. . . talán megértené, hogy mégsem egy 
előveá. kutyakölyökkel van dolga, s magá- 
tól is abbahagyná a E FETÁRÁSTA Így a do- 
log nem okozna néki bánatot. . 

Másnap mód kínálkozott erre. A sípot 
kivették, a játékot pedig visszatették előbbi 
helyére. 

Csilla rögtön gondozásába vette. Meg- 
nyalogatta, mintegy letisztította a békát. 
Aztán felemelte, hogy arrébb vigye az ár- 
nyékba. Megszorította, várta a megszokott 
hangot. 

A játékszer azonban néma maradt. 

Csilla szemmel láthatóan megdöbbent. 

Letette a földre. Megszaglászta. Megpas- 
kolta a praclijával. Aztán hirtelen felnézett. 
Mély szomorúság ült a tekintetében. Resz- 
ketni kezdett. 

Ez a különös állapot percekig eltartott. 
Bánatosan leheveredett a játékbéka mellé. 
Egész nap ott maradt mellette. Még enni, 
inni sem akart. 

Úgy hitte: meghalt a kiskutyája. 

Ejszaka gödröt ásott valahol, s eltemette 
a kis, elnémult békát, mely néki több volt 
mint játék. 


Gyárfás Endre 
Márkus mester ezermester 


című színdarabját mutatta be nemrég a Népszínház. 

A társulat Budapesten a Józsefvárosi Színházban játssza 
az izgalmas, humoros, zenés darabot. 
Községetekben, városotokban is előadják majd biztosan. 
Márkus mester ezt a verset énekli, 
amint betoppan a Kerek-erdőbe, a nagy terveket szövögető, 
mégis torzsalkodó állatgyerekek közé: 


Vida Győző rajza 


Hegyen, völgyön, erdőn, réten 
tudják, mi a mesterségem. 
Nem is egy van, nem is tucat, 
meghaladja a százhuszat, 
ötször kétszáz, kétszer ötszáz . . . 
Mennyi is az? Ezer? Pompás! 
Márkus mester ezermester , 
bármi baj van, menj, keresd fel! 
Hogyha beázik házacskád, 
hogyha a bánat támad rád, 
hogyha a meggyfád férges, 
hogyha a szomszéd mérges, 
hogyha kilyukad a hordód, 
hogyha bereked a torkod, 
Márkus könnyen hívható. 
Márkus mester ezermester, 
bármi baj van, menj, keresd fel! 
Régiből új lesz, rosszból jó. 
Hát a fizetség? Mogyoró, 

erdei méz vagy Íriss dió, 

szíves szó. 


— Szia, kishúgom! — mondtam Terká- 
nak, ami nálunk körülbelül annyit tesz: 
, Éretlenkém, mit csináltál már megint?" 

— Szia! — vetette oda könnyedén a vét- 
kes. — Csak nem hagytam égve a vécében 
a villanyt? 

— Víz, víz, hideg, hideg. 

— Akkor biztos a szörpösüveg kupakját 
nem csavartam vissza. 

— Jéghideg víz, jéghideg. 

— Nyitva felejtettem a szekrényajtót, te 
meg, persze, beleütötted valamidet. 

— Hideg, hideg. 

— Nem zártam be a lakást? 

— Rosszabb. Hideg, hideg. 

— Olyan nincs. Félrevezetni nem ér! 

— Szabad a gazda? 

A húgom kegyesen bólintott. 

— Nézd meg magad a tükörben. 

Terka végre abbahagyta táskájában a bá- 
nyászatot és felkászálódott. A várható lát- 
vány nemigen érdekelte, mert meg volt 
róla győződve, hogy ő reggel óta semmit 
sem változott. 

— Igen. Kicsit sápadt vagyok. De ne ag- 
gódj. Ebéd után tüstént jobban leszek. 

Belemosolygott a tükörbe. Annak külö- 
nösen örült, hogy a , tüstént" eszébe jutott. 

— Eszre se veszed, hogy nincs rajtad a 
köpeny? 

— Jé! 

Terka itt elakadt. Nem hitt a szemének. 
Tényleg nem volt rajta a megszokott, pú- 
pos-zsebes köpenye. 

— Hová tűnhetett? Tornaóra előtt a pa- 
domra tettem. 

— Az teljesen mindegy. Vissza kell men- 
ned érte. 

Üzenet i 
a ronyyos-zsákból 


— Gyere vissza velem... Utálok egye- 
dül kóvályogni. . . 

— Jó, de siessünk, mert éhes vagyok. 

Az iskolában először az osztályt vettük 
szemügyre. Semmi. Aztán az öltözőt, hátha 
mégis... A köpeny sehol. Akkor fölmen- 
tünk az emeletre a talált tárgyak szekrényé- 
hez, és módszeresen nekiláttunk a kutatás- 
nak. Volt abban minden: tornafelszerelések 
zsákkal együtt, párjukat vesztett tornaci- 
pők és kesztyűk, meg sálak, sapkák, minden 
lehetséges színben és méretben. És köpe- 
nyek! Rövidek, hosszúak, kicsik, nagyok. 
Hibátlan, divatos valamennyi, csak gyűrött, 
maszatos a hánykolódástól. 

Csodálkoztam. Nem azon, hogy Terka 
köpenye nem volt a szekrényben, hanem 


azon, hogy ennek a rengeteg holminak 

nincs gazdája. Pedig együtt biztosan több 
ezer forintot érnek. Hiába, minden elárvult 
darab helyett réges-rég másikat vásároltak 
már a , rendetlen gazdák" szülei. 

— Terka, emlékszel Nagyi rongyos-zsák- 
jára? 

— Persze, mindig onnan szedegettem a 
babaruhának valót. 

— Nekem az tetszett, ahogy Nagyi a vég- 
leg kiszolgált ruhákat nyugdíjba küldte. Le- 
vagdosta róluk a jó gombokat, kifejtette 
belőlük a cipzárt. Aztán ünnepélyesen ösz- 
szehajtogatta őket és sóhajtva tette a 
zsákba. 

— Tényleg. A gombosdobozt külön imád- 
tam. Hol lehet? 

— Fogalmam sincs. Engem a farsang előtti 
keresgélés hozott mindig lázba. A rongyok 
adták az ötletet, mi legyek az óvodai mulat- 
ságon. 

— Most bezzeg ki is nevetnének. Nincs 
már rongyoszsákja senkinek. 

— Kiment a divatból. Nincs szükség rá. 
Foltnak való nem kell, farsangra meg ott a 
jelmezkölcsönző . . . 

Terka köpenye másnap a technika-felsze- 
relések szekrényéből került elő. Oda zárta 
be valaki tréfából. 

A tettes ismeretlen. Talán rájött, hogy 

rossz tréfa volt. Mint ahogy rossz tréfa ku- 
pán kólintani valakit, csak úgy a táskával, 
almával meg zsemlével megdobni a gyanút- 
lan gyereket hógolyó helyett, és azon se le- 
het jóízűen nevetni, ha valaki, mintegy vé- 
letlenül a szeméttartó mellé ejti el a papír- 
galacsint. 
Az efféle tréfákat nem értem. Azt meg 
végképp nem értem, hogy találják ki. Talán 
nem kell kímélnünk a holminkat, s ezért 
nem érünk rá megszeretni. Elvész, elsza- 
kad? Sebaj. Kapunk másikat. 

A talált tárgyak szekrényéről mindenki 
tud, nem kellene tűvé tenni az iskolát. Mi- 
ért költjük olyan könnyen a pénzt? (A szü- 
leinkét!) Mert egy-egy váratlan kiadás nem 
okoz fejfájást? Mert messze vagyunk azok- 


tól az időktől, amikor még , hét krajcár" 
előteremtése alkonyatig sem sikerült? Mó- 
ricz Zsigmond híres elbeszélésének világa 
tényleg hihetetlenül messze került tő- 
lünk... Szerencsére. Nagymamáink ron- 
gyoszsákját is rég megették a molyok. 

A nagymamák igazságát mégsem falhat- 
ták fel: 

— Pocsékolni nem csak szívtelenség, ha- 
nem butaság is! 

Nagyinak nem volt szíve szemétbe dobni 
a krumplihéjat, mert tudta, hogy a szom- 
széd csirkéi jóízűen elcsipegetik. És tudta, 
hogy a kinőtt ruhát meg lehet toldani, ha 
akad egy helyes, alkalmas darabka. . . 

Most nincsenek csirkék körülöttünk, sű- 
rűn lakott városokban általában nem futká- 
roznak... A ruhaviseletet pedig már rég 
nem a növekedés, hanem a divat szabja 
meg. 

Mégis jó lenne, ha mostanában sem res- 
tellnénk meggondolni, mielőtt bármi hol- 
mitól könnyed búcsút veszünk: jó ez még 
valamire vagy sem. 

Hiszen sem butábbak, sem szívteleneb- 
bek nem vagyunk nagymamáinknál. . . 


Józsa Teréz 


Görög Júlia rajzai 


— Jó. Én leszek az eladó, te a vevő. 

— Rendben van, máris jövök: Jó napot. 

Ki ne ismerné a folytatást? Hiszen tán nincs is olyan 
gyerek, aki nem játszott még boltost. 

Csornán, a II. Rákóczi Ferenc Általános Iskolában 1982 
tavaszán kezdték el a gyerekek. Természetesen nem úgy, 
mint egészen kiskorukban, hanem inkább, mintha már 
felnőttek lennének. Igazi áruval, igazi pénzzel, igazi fele- 
lősséggel. És úgy találták, hogy így még sokkal izgalma- 
sabb. 

Győr-Sopron megyében tehát 1982 tavaszán megalakult 
az első iskolaszövetkezet. Az iskola vezetőinek a Rábaközi 
ÁFÉSZ (Általános Fogyasztási és Értékesítő Szövetkezet) 
és a MESZÖV (megyei tagszövetség) volt segítségére. 
A szövetkezeti csoport harminc alapítótagot számlál. In- 
téző bizottságának vezetője Turi Attila hetedikes, az el- 
lenőrző bizottság feje meg Turi Péter, szintén hetedikes. 
Ők ketten nem rokonok, nem is egy osztályba járnak, 
csak éppen mindketten szeretik a munkájukat. 

Új tagokat folyamatosan toboroznak, de tagfelvétel 
csak a tanév első harmadában van. Végre egy szövetkezet, 
ahol nem elsősorban a tanulmányi eredmény, az osztály- 
zatok átlaga számít, hanem a rátermettség, amikor eldön- 
tik, kit vegyenek fel, ki legyen a vezetőség tagja és ki 
ne legyen. 

Az iskolaszövetkezet boltjában minden reggel fél nyolc- 
tól nyolcig és háromnegyed egytől fél kettőig vásárolhat 
bárki tanszereket, iskolai felszereléseket. Mi minden le- 
gyen raktáron, azt előzetes közvéleménykutatással dön- 
tötték el. A kis iskolai bolt a legszabályosabban működik, 
mint az ÁFÉSZ 11. sz. Papír-, Írószer- és Könyvesboltjá- 
nak fiókegysége. A készlet az ÁFÉSZ tulajdona, az iskola- 

Új kerékpárt kaptam 
Fazekas Lajos 

1. oszt. tan. munkája, 

Debrecen, Szabó Kálmán u. 3—5. 


szövetkezet az eladott áru értékének nyolc százalékát 
tekintheti saját hasznának. 

Itt a nyitás ideje. A csöppnyi úttörőszoba, amely az 
iskolarádió stúdiója is, most percek alatt bolttá alakul. 
Ajtaját kinyitják. Az utat kívülről íróasztal zárja el: a 
pult. Belül már tárva a sok ajtós raktárszekrény. Előveszik 
belőle a , kasszát". Átteszik a pult-íróasztal fiókjába, hogy 
kéznél legyen. Ugyanezért kerül az óriás tolltartó a 
ceruzakészlettel a pultra. A két boltos, ezúttal Farkas 
István és Bella József fölveszi világoskék munkaköpenyét. 
A Soproni Ruhagyár csornai kirendeltsége készítette a 
gyerekeknek társadalmi munkában. Egy kis szemle, fazon- 
igazítás és jöhetnek a vevők... 

Két-két boltos váltja egymást hetenként. A bevételt is 
olyankor adják fel: 7—800 forintot általában. Tavaly már- 
ciustól, a kezdettől az év végéig 14000 forint értékű 
füzetet, ceruzát, vonalzót és egyéb apróságot adtak el 
összesen. Ez nem kevés, ha meggondoljuk, hogy egy füzet 
ára 90 fillér (tudjuk, van drágább is) és egy ceruza két 
forint. A boltosoknak sokat kell forgolódniuk és az is jó, 
ha nem keverik össze az eladandó készlet darabjainak 
árát és fajtáját. Akkor bizony, bajok lennének a leltárral. 

Tavaly kétszer leltároztak. Nagyon izgalmas volt. A zá- 
rás néhány forintnyi többletet mutatott. 

— Most lesz egy nagyobb bevételünk is, mint a napi 
szokásos 70—120 Ft. Az iskola gondnoksága tőlünk ren- 
delte meg a krétát és a napközinek a hurkapálcát. Az, 
ugye, rögtön 500— forint — jelenti büszkén Turi Attila 
Hegedüs tanár úrnak. 

Hegedüs József a bolt felnőtt vezetője: 

— Csak akkor működik minden pontosan, ha rend van 
és munkamegosztás. Áruért a két Turi jár. Már jól 


ismerik őket az ÁFÉSZ-nál. A szállítójegyeken is mindig 
az ő aláírásuk szerepel. Vogel Andrea a könyvelő, Ő adja 
fel hetente a pénzt a postára. i 

Összesen tíz boltos váltja egymást. Az önműködő, ön- 
irányító szervezet egyik legújabb erénye, hogy nagyon 
ól ismeri az órarendet. Ez a boltosok beosztása végett 
fontos tudnivaló. Mert, ugyebár, nem lehet azt mondani, 
hogy mi ketten, mondjuk, nem írunk ma dolgozatot tör- 
ténelemből, mert boltosok vagyunk, s amit elvállaltunk, 
el kell végeznünk. Olykor ezért még a bolt-nyitás ideje 
is meg-megváltozik, de olyan még nem fordult elő, hogy 
elmaradt volna az árusítás. 

— Nem is lehet ilyesmit megtenni. A kicsik (tudniillik 
az alsótagozatosok) legnagyobb része napközis. Mire 
onnan kiengedik őket, az ÁPISZ már régen bezárt. Meg 
olyan is előfordul, hogy elvesztenek valamit. . . olyankor 
csak ideszaladnak és már nincs is semmi baj. 


Péternek, a másik Turinak igaza van. Leghűségesebb 
vevőik a kicsik. Nagyon hamar megszokták a boltot. Tán 
azért is mert a boltosok szívesen szolgálják ki őket, sze- 
retnek foglalkozni a vásárlóikkal. 

— A szülő is megszabadul egy gondtól — folytatja a 
gyerekek érveit Hegedüs József —, az a szögmérő bár- 
mikor eltörhet. A gyerek haza megy, bejelenti, a szülő 
meg, ha el nem felejti, nyakába szedi a várost. Innen az 
iskolától kell legyalogolnia az állomáshoz. . . 

A boltosok belelendülnek a beszélgetésbe. 


— Egyszer több pénzt vittünk a postára. Összeragadt 
két húszas. Visszakaptuk. 

— Egyszer meg a szállítók átadták ugyan a sokszorosító 
papírt, de elfelejtették felírni a jegyzékbe. 

— Mindjárt tudtuk, hogy most lehetne három darab 
potya százasunk, de nem estünk kísértésbe. . . 

— Semmi különös nem történt. Felírattuk a papírt a 
jegyzékbe és kész. Ha egy ember téved, az még nem baj. 
Ha ketten tévednek, abból már lehet. 

— Lehet, hogy hamarosan új boltot kapunk a lépcső- 
feljárónál. 

— És most már mást is szeretnénk árulni. 

— Igen, könyvre gondoltunk — erősíti meg boltosait 
a tanár úr. — Még használt tankönyv-árusítással is érde- 
mes lenne kísérletezni, ezzel a gárdával meg tudnánk 
szervezni. 

Dr. Farkas Károly igazgató örül a vállalkozásnak. Mint 
az ellenőrző bizottság egyik tagja is segíti, batorítja a 
gyerekeket. 

A boltosok és a szövetkezet vezetői tudják, hogy a 
boltból nem lehet csak úgy elfutkározni. Aki rendszere- 
sen edzésre, zeneórákra jár, máris kiesett. A mostani 
vezetőségben nincs ilyen. Ezért is dolgozik remekül. 
A gyerekek büszkék a munkájukra. Mire elbúcsúznak az 
iskolától, új vezetőket, boltosokat is szeretnének meg- 
ismertetni munkájuk fortélyaival. Melyikükből mi lesz? 
Még nem döntötték el. De az biztos, hogy mostani el- 
foglaltságuknak később is hasznát veszik, mert arról már 
lesz némi fogalmuk, hogyan kell dolgozni. 


Józsa Teréz 


Papp László 


Elment világyá... 


Osztálytársam volt Széles Jóska; 
vadóc, ábrándozó gyerek. 
Csúfolhattuk, ő egyre mondta: 
Meglássátok, híres leszek! 


Nemsoká" hallotok majd rólam... 
Irta, s egy tavasz-éjszakán 

eltűnt hazulról, kiskabátban. 

Alig volt még bimbó a fán. 


Megjárni éhesen, mezítláb 

a hírnév , dicső útjait?" — 

nem tudom hogy képzelte Jóska. 
De nagyon akart valamit! 


Lángok közül, vagy zúgó árból 
remélt gyöngét kimenteni? 
Kincseket rejtő ősi várban 
néma titkokat fejteni? 


A vándorcirkusz után vágyott? 
Talán Pestre igyekezett? 

Hol akarhatta , elkövetni? 
azokat a nagy tetteket? 


Végre megkerült. Hazahozták, 
— körözték őt három napig —, 
ám nem sikerült szóra bírni 
őrizte megcsalt álmait. 


Ne búsulj! — szólt öreg tanárom; 
még visszacsengnek szavai — 
Nem kell átkelni héthatáron, 
hogy naggyá nőjön valaki. 


Ott kezdődik a hősiesség, 

a szép virtus, hogy napra-nap, 
kötelmek szívós akadályán 
teszed próbára magadat. 


Hogy nem csaiódnak soha benned, 
a Becsülethez hű leszel, 

teljes erőddel, mindkét vállal 

ott állsz, hol terheket emel 


testvéred, társad, a közösség. 
Apró kis harcok ezreit 

vívja az ember, míg acéllá 
edződik és nemesedik. 

iPIÓ TÁBAN élt 
g A TÁPIóBIESKEI csítissátall 


Szerintem a legközelebbi csatában 
már dobolhatsz kedvedre. 


819. aprilis 3. 
Fényes nap a krónikába j 
Jellasics hadtestét tovább űzi 
a szabadságharc katonái. 
Mant 


olt egy kiemelkedő nagy vívái 
Sebő alezredes szembe találtad 
magát az osztrák Riesel őrnagg 
a lovasság parancsnokával. 
Sebő a kezén megsebesült, de 
ána halálos csapás következet 


Rosszul indult a csata. 

Klapka lovasságából egy dandár 

felderítés nélkül elindult. az 

Nincs itt már ellenség ! — gondolták. 
Te — 


5 — volt! Ötezer. JANESJÓ i ELŐ 
Megtorpanás, menekülés. 2 a 
A többiekre is átragadt, hogy: KER 


Minden elveszett ! a 
! Gyertek ti is vissza! 42 
De ezért vonultak előre . 


Key ! 


A kritikus pillanatban megjelent 
Görgey főparancsnok. 


A LVA 

iúk, ma nektek kell megmenteni 
a magyar fegyver becsületét ! 
Ugye nem hátráltok ? i 


yőzelem é 
Ivanics Jóska lába megsérült, 
lövedék érte. 


Elbántak velem csúnyán ! 42 
n nem mehetek sajnos veletek / 


iytatása következik 


952 
aZ 


as 


hir 


Ad 


Dobra verjük 


Devecsery László 
Apróhirdetés 


Madzag utca nyolcvanhárom: 


megnyitottam versbazárom! 
Remek rímek, ötletek: 
adhatod és veheted! 
Ritmuspótlók, verssorok, 
nálam mindezt kaphatod! 


NEM TOVÁBB, CSAK EGY 
NAPIG! 
Elfogy minden holnapig! 

Hogy is volt csak ? Ezt kérdezi az ember önmagától, mikor életé- 
ben egy-egy új szakasz kezdődik. Ezt kérdezi a pécsi Szabó István 
Úttörőház is valójában abból az alkalomból, hogy jövőre lesz 
harminc esztendős. Pályázók felelnek majd az úttörőház vezetői- 
nek, írásban. A pályázat részleteiről az úttörőház (Pécs, István 
tér 17.) ad felvilágosítást minden kisdobosnak, úttörőnek és a fel- 
nőtt érdeklődőknek is. 


A városlődi fakastély egészen megújult. Ideje volt, mert bizony 
a húsz esztendeje úttörőtáborként szolgáló kastély és környéke 
már igen-igen érezte a múló időt. A régi faépületet egészen lebon- 
tották, és régi pompájában újból felépítették. Pontosabban ere- 
deti szépségében állítják majd helyre. Egyelőre , tető alatt van". 
A nyáron talán már nyaralhatnak is benne a gyerekek, bár a határ- 
idő az év vége. Szurkolunk. Egyben gratulálunk azoknak, akik 
nem csupán szurkolnak, hanem munkával, társadalmi összefogás- 
sal segítenek, hogy valóban így legyen. 


Dobd fel — kapd el! Ügyességi játék. A játék lényege, hogy 
egy üres, feneketlen papírhengerhez kötött golyót fel-fel dobunk 
úgy ügyeskedve, hogy a hengerbe essen. A mintarajzon ez jól 
látható. 

A mellékleten két hengerhez adunk tréfás mintázatú rajzot. Eze- 
ket kivágva behengergetitek, és a pettyes széleken összeragasztjá- 
tok. Ha többen akarnak játszani, a hengert a W. C.- papiros tekercs 
hengeréből is felhasználhatjátok. Rajzoljatok, fessetek rá virágo- 
kat vagy színes ízléses csíkokat. Másik mód lehet az is, hogy a hen- 
gerre pl. ünnepi csomagolópapírt (ha maradt) vagy mintás papírt 
ragasszatok. A henger felső szélétől 1,5 cm távolságban fúrjatok 
lyukat, ebbe kell belefűzni lehetőleg puha, vastag fonalat, aminek 
a végére varrjátok a ,pompont", bojtot vagy nylonharisnya- 
darabkából vattával kitömött labdacsot. 

Hogyan készül a ,pompon", a bojt? Vágjátok ki a nagy sárga 
karikát. Az alsó három karika csak mintarajz, hogy segítsen az 
elkészítéskor. Kétféle módon lehet a puha fonalat sűrűn ráteker- 
ni : vagy tűbe fűzve, mint a rajzon, vagy tű nélkül, de akkor vágjá- 
tok fel a karikát a fekete csíknál. Így könnyebben hajtogathatjátok 
folyamatosan a fonalat körbe-körbe, míg sűrűn meg nem telik. 
Most fűzzétek tűbe a fonalat. A belső kis kör mentén bújtassátok 
a tűt a fonal alá és kicsit húzzátok meg, de hagyjátok rajta a tűt. 
Most ollóval vágjátok szét a fonalat a kör külső szélén. Ekkor 
már könnyű a tűvel a fonalat jó szorosra összehúzni, össze is 
öltögetni, nehogy szétessen. Végül hozzá lehet varrni a hengerről 
lelógó 35 cm hosszú fonalat. A bojtot szépen eligazgatjátok, hogy 
gömbölyű legyen. Máris kipróbálhatjátok ügyességeteket, hány- 
szor esik át a bojt vagy nylonvatta labdácska a hengeren. Ha 
többen játsszák, pl. 5 perc alatt kinek sikerül a legtöbbször 
a dobása. 


Gyermeknapi ajándék: megjelent a DÖRMI kifestő. 
A gyerekek találkoznak a Dörmögő családdal, megismerik négy 
kalandjukat, és kiszínezhetik, kifesthetik a történeteket kísérő 
rajzokat. Az utolsó történet egy feladatot is rejteget. Akik ezt 
teljesítik, részt vesznek a jutalomsorsoláson. 


Kapható az újságárusoknál. 

Írta Gyárfás Endre, rajzolta Koltai Éva 


Postafiók 100 


Richter Ingrid másodikos (Sárosd, 
Óvoda, Szabadság tér 6. 2433) írta: 
, Mióta én is kék nyakkendőt viselek, 
magam olvasom az újságot. Azelőtt 
anyukám mesélt belőle. Jól tanulok, fő- 
leg a matekot és a rajzot szeretem. 
Őrsvezető vagyok. Nevünk KISKATI 
őrs." 

Avatásról számolt be Dobos Ferenc 
régi levelezőnk (Nagykőrös, Kun u. 
2. 2750): 

, Nálunk Nagykőrösön van egy orosz 
nyelvű iskola. Minden évben folytatjuk 
azt a szép hagyományt, hogy avatásuk- 
ra meglátogatjuk az ott tanuló gyereke- 
ket. Én az iskolai orosz nyelvű szak- 
körünknek tagja vagyok. Nagyon jól 
éreztük magunkat náluk. A szép forma- 
ságok után, a komoly avatást vidám 
mókázás követte. Azt játszottuk, hogy 
ki tudja gyorsabban ki- és berakni a tás- 
káját. Aztán egyes tanszerek, tárgyak 
nevét kérdezték, s mi oroszul válaszol- 
tunk. Nyelvtörő mondókára is megtaní- 
tottak, és sokan nevettünk, mert abba 
beletört az ő nyelvük is! Együtt uzson- 
náztunk, és apróbb ajándékokat csere- 
beréltünk. Nagyon jó volt. Azt hiszem, 
nemcsak mi, a vendégek, hanem a házi- 
gazdák, a frissen avatott pionírok is jól 
érezték magukat!" 

Molnár Annamária (Nagykanizsa, 
Attila úti általános iskola, 8800) leve- 
lének nemcsak a tartalma, hanem a 
megírása is gyönyörű. Olyan kerek- 
gyöngybetűkkel írta, hogy a szer- 

kesztőség minden tagja külön azt 
mondta rá: , ez igen!" Szól pedig a 
következőképpen : 

, Osztályfőnökünk, Balassa Károlyné, 
Ili néni kezdeményezésére jól sikerült 
kiállítást rendezett osztályunk, a har- 
madik B. Környezetismereti órákon 
megismerkedtünk városunk, Nagyka- 
nizsa múltjával, műemlékeivel, később 
a magyar népművészettel. Ez adta az 
ötletet, hogy gyűjtsünk régi szerszámo- 
kat, használati és népművészeti tár- 
gyakat, és azokból rendezzünk kiállí- 
tást. Nagy lelkesedéssel keresgéltünk 
szüleink, nagyszüleink padlásán, isme- 
rőseinknél — ki hol tudott. Régi dará- 
lók, könyvek, lámpa, ötven és száz esz- 
tendős szabóvasalók, hímzések, szőtte- 
sek, fafaragás, fazekasmunkák gyűltek 
össze. Felsorolni is nehéz lenne, mi min- 
den. A gyűjtött tárgyakat kiállítottuk. 
Megnézték az iskola tanárai és a többi 
osztály tanulói. Mindenkinek nagyon 
tetszett. Vendégkönyvünk is volt, mint 
az igazi kiállításokon. Néhány véle- 
mény ebből: — Sok érdekességet lát- 
tunk, ami számunkra is új volt. Dicsé- 
ret a pajtásoknak a sokrétű kutató- 
munkáért. Köszönjük ezt az élményt. 
2. b osztály és Ami néni. — Nagyon 
ügyesen gyűjtöttetek, szépen elrendez- 
tétek a kiállítást. Szabó Lászlóné. — 
Érdemes lenne hosszabb ideig kiállítani 
a gyűjtött anyagot! BECS ÜLJÉTEK TO- 
VÁBBRA IS A MÚLT EMLÉKEIT! Petike 
Antal igazgató." 


Dani Beáta 

Il. e. oszt. tan. munkája 
Bp., Őrmezői Iskola 

Az Országos Filharmónia 
Mesélő Muzsika 

című sorozata alkalmából 
meghirdetett pályázatra 
beküldött munkákból 


Úgy gondolom, a nagykanizsai gyere- 
keknek jó néhány szabad szombatjuk 
benne van a gyűjtésben, padlás- 
látogatásban,  kiállításrendezésben. 
Nemigen maradt idejük az unalom- 
ra! Kiváló ötlet a még meglevő 
régi emlékek gyűjtése, felkutatása. 
Mint mondtuk, vagyis írtuk, ebben 
az esztendőben is gyűjtjük az ilyen 
ötleteket. Akadt gyerek, aki azt kér- 
dezte, mit kap az ember a jó ötlete- 
kért a szerkesztőségtől. Ha jó az 
ötlet és meg is valósult — ez önma- 
gában ajándék. Vidám túra, meghí- 
vott őrs, vagy ilyen gyűjtés ön- 
magában jutalom. Persze, min- 
den megjelent írásért jutalom könyvet 
is küldünk, és szeptemberben — 
csakúgy, mint tavaly — közzétesz- 
szük, melyik ötletet tartottuk a leg- 
jobbnak, megvalósíthatónak, vagy ép- 
penséggel nem túl gyakorinak. Ez 
nem olyan verseny, mint amikor fut- 
nak egymás mellett és az eredményt 
méterekben, vagy másodpercekben 
le lehet mérni. Mi azért tesszük köz- 
zé az ötleteket, hogy tanulja- 
tok egymástól, vegyétek át egymás jó 
kezdeményezéseit. Hogy miért szep- 
temberben hirdetjük ki azt, ki kapott 
kiskönyvtárat? Ennek egyszerűaz oka: 
a szeptemberi KISDOBOS-t június- 
ban küldjük nyomdába. A júniusit 
márciusban. Úgy tartjuk, írja meg 
mindenki a tanév végéig azt, amit 
ötletesnek és jónak tart. Jó munkát! 


Kisdobos 


 mirgáta sz tttsátés 

; I Ferkai Loránt: Kiránduláshoz... 


A kirándulási idény beköszöntével fogadjatok el néhány 
jó tanácsot, még ha csak félnapos iskolai kirándulásról 
lenne is szó. Fontos, hogy a magaddal vitt , cuccot" ne 
félkézben markolászott műanyag zacskóban vonszold ma- 
gaddal. A csomag, ami a kirándulást megkeserítve, szabad 
mozgásodat gátolja, kínlódva cipelsz, válladra akasztva 
meg sem érzed. Ha van hátizsákod, válltáskád, oldalzsá- 
kod, amibe minden belefér, nincs baj. 

Ha nincs alkalmas táskád, úgy a meglevő iskolatáskádat, 
aktatáskádat lásd el , karabínerrel", vagyis rugóskapoccsal 
felszerelt vállszíjjal, vagy hevederrel. 

A kellő hosszúra vágott szíj, vagy olcsón kapható re- 
dőny-heveder darab két végére varrj, vagy réz , bőr- 
szegecsekkel" (1. ábra) erősíts egy-egy kulcskarikát, né- 
hány kalapácsütéssel összeütve azokat. A karikákba akasz- 
tott karabinereket kapcsold rá táskád fogantyúfüleire (2.), 
vagy a táska oldalfalaihoz szegecselt karikákba. 

Nem nyomja a vállszíj a válladat, ha felhúzol rá egy kb. 
4Xx14cm nagyságú, régi bőrtáskából vágott téglalapocs- 
kát (3. ábra), miután késsel négy hasítékot vágsz rá. 
Alulra még filcréteget (F) is ragaszthatsz rá! 

Ha már úgyis vettél néhány réz bőrszegecset a cipő- 
kellékes boltban, úgy a 4. ábrából megérthető módon 
derékszíjra fűzhető tőrtokot is készíthetsz magadnak. 

És most következik a fontos kérdés: mit vigyél magad- 
dal a kirándulásra, és hogyan helyezd el célszerűen a 
csomagodban. Félnapos kirándulásra bőven elegendő 
egy-két kiadós és tápláló , szendvics", alma, s egy Olimpo- 
szos flakonban vitt citromos, de nem túl édes tea. Vigyél 
egy nylonzacskóban előre megnedvesített szivacsdarab- 
kát, mert evés előtt illik ,kezet mosni"! Legyen nálad 
egy meleg garbó, mert a legszebb időben is jöhet egy 
záporeső, hideg szél, s a legjobban sikerült kirándulás 
emlékét is elrontja egy utána következő megfázás, nátha. 

Egész napos kirándulásra a fentiekhez csomagolj 
egy esőkabátot vagy kapucnis anorákot (plédet), tartalék 
zoknit, mert biztosan belelépsz egy pocsolyába: esetleg 
egy tornacipőt, amit játékhoz, labdázáshoz felvehetsz 
pihentetőnek. 

Többnapos kiránduláshoz még szappan, kéztörlő, 
pizsama, tréningruha, sál és sapka ajánlatos az eddigieken 
felül. Jó még ha van: bicska, térkép, iránytű és néhány 
doboz kavicsok, kőzetek, csigaházak stb. gyűjtéséhez. 

A holmik célszerű elhelyezését az 5. ábra mutatja, 
metszetben. A hátadra eső hátizsákoldalra tedd simán 
a pizsamát, esőkabátot (I.). Alulra jöhet a tartalékcipő 
vagy tornacipő (II.), a konzervek (III.) és lekvárok (IV.),. 
s legfelülre (V.) a sűrűbben szükséges élelmiszerek stb. 
A zsebekbe a termosz vagy kulacs, cipőtisztító-zsírozó, 
kézmosó stb. 

A 6. és 7. ábra mutatja, hogy oldalzsákon hova kerülhet 
a pléd. 

Egy híres írónk nevének betűit összekeverve ezt kap. [ 
tuk: INOG RÉZÁGYAD. Ki az író? 


A FŰRÉSZ szó betűiből értelmes szavakat lehet ösz- 
szeállítani úgy, hogy a betűk sorrendjén nem változ- 
tatunk, de betűket átugorni lehet. Pl. a DESZKA 
szóból így lehet: de, ez, deka stb. Mi a FŰRÉSZ-ből 


kilenc szót tudtunk összerakni. Melyek lehetnek 
ek? 


Rakjátok ki ezt a 14 négyzetet gyufából. Hogyan kell 
elvenni 1 gyufát úgy, hogy 12 négyzet maradjon, 2 
gyufát úgy, hogy 11 négyzet maradjon. 

Vízszintes: (f. A májusi eső. . . 10: Anya becézve. 11. 
Papírüzlet neve fordítva. 12. Régi fegyver. 13. Névelő- 
vel a sivatag hajója. 15. Káposztaféle. 17. Ilyen ige is van. 
19. Száj vége. 20. Marton közepe. 21. Névelővel nagy 
kerek edény. 23. Folyadék. 24. Tanya. 26. Fordítva, 
, Csodák csodája". 28. Izomvég. 29. Fővárosunk egyik 
terének régi neve. 30. Préselő. 31. Férfi párja. 32. Fel- 
kiáltás. 

Függőleges: 1. Mezei virág. 2. Fog van benne. 3. Nem 
zárt. 4. Lánykanév. 5. Kenyér kelesztésére használt 
kosár. 6. Nap vége. 7. TIE. 8. Hibátlan. 9. Tetejére 
dob. 14. Vékony szőtt anyag. 16. Jótulajdonság. 18. 
. . forgó. 22. Állatkert külföldön. 24. MOO. 25. Szak- 
ma közepe. 27. Róna vége. 

A beszínezett négyszögekbe eső betűket olvas- 
sátok össze. Ezt kell a keresztrejtvényből be- 
küldeni. 

Karahéjja, héjja! Karahéjja, héjja! Karahéjja, héjja! 
Kilenc pipénk hijja, —— Kilenc pipénk hijja! Kilenc pipénk hijja! 
ötnek tarka szárnya, Add vissza pipénket, Ha nem adod vissza, 
négynek likas lába. mert megvernek minket. ne jöjj erre, héjja! 


